SPRÁVA ZO ZAHRANIČNEJ PRACOVNEJ CESTY
8 / 2017
1.  Účastník ZPC:
Peter Beňo, Ing., Národné kontaktné body, Centrum vedecko-technických informácií Lamačská cesta 8/A, 811 04 Bratislava, Národný kontaktný bod pre právne a finančné otázky a bezpečné spoločnosti, expert pre bezpečné spoločnosti, anglický jazyk
2.  Zahraničná pracovná cesta:
Belgicko, Brusel, 23.-24.1.2017, CCAB, EC, účasť na stretnutí expertov k modelovej grantovej dohode, letenku a cestu BA - letisko uhrádza EK, pobytové a ostatné náklady CVTI SR.
3.  Rámcový program pobytu:
23.1.2017 príchod do Bruselu vo večerných hodinách. 24.1.2017 účasť na zasadnutí expertov k modelovej grantovej dohode, odlet z Bruselu a príchod do BA vo večerných hodinách.

Program:
1. Welcome and introduction
2. Draft general model grant agreement
•	Article 6.2.A 'Direct personnel costs'  
•	Article 6.2.A.2 'Personnel costs for natural persons working under a direct contract with the beneficiary'  
•	Article 6.2.D.5 'Direct costs internally invoiced'  
•	Article 6.2.E 'Indirect costs'  
•	New Article 14a 'Implementation of action tasks by International Partners'  
•	Article 52.1 'Forms and means of communication'  
3. Draft derived model grant agreements  
4. Next steps

4.  Stručný priebeh rokovaní, resp.  študijného pobytu:
Diskusia prebehla v zmysle programu vyššie.
Dôležité body diskusie:
1.	David Mejuto (EK) zdôvodnil pripravované zmeny v oblasti basic a additional remuneration. Existujúce pravidlá napriek pôvodnému zámeru zlepšiť odmeňovanie výskumníkov spôsobili chaos hlavne v krajinách, ktoré odmeňujú svojich výskumníkov na základe  účasti v projektoch. Základná idea pre additional remuneration zostala nezmenená, rozdiel je v zmenenom prístupe k jednotlivým zložkám mzdy, čo má priamy dopad na ich oprávnenosť resp. neoprávnenosť. Po novom by sa do oprávnenej zložky mzdy v rámci basic remuneration mali započítavať aj projektom vyvolané odmeňovanie (navýšenie platu) za predpokladu, že tieto vyplývajú z národnej schémy poskytovateľov grantov alebo internej smernice príjemcu grantu, ak ich tento preukázateľne aspoň raz v minulosti použil  (nejde teda o účelové navyšovanie miezd, ktoré je stále neoprávnené).
a.	Zmeny sa týkajú pracovnoprávnych vzťahov
b.	Neprojektové odmeňovanie bude plne oprávnené ako basic remuneration, avšak musí spĺňať podmienky oprávnenosti
c.	Niektoré odmeny môžu byť súčasťou basic remuneration
2.	Zmluvy mimo pracovného pomeru na základe občianskeho zákonníka, kde je odmena definovaná výstupom sú naďalej neoprávneným personálnym výdavkom. Môžu však byť vykázané ako subdodávka alebo dodávka služieb.
3.	CZ, SK, PL vyjadrili záujem o implementovanie unit cost na základe MSCA rate ako možnosť pre výpočet oprávnených personálnych nákladov. EK vysvetlila, že zavedením unit costs pre H2020 ako „druhá možnosť“, by sa porušovalo Financial Regulation. Momentálne môže byť len jedna možnosť. Spomenuté krajiny zdôraznili potrebu zmeny Financial regulation pre FP9. Takýto prístup našiel podporu aj medzi inými štátmi, ale za predpokladu, že sa nebudú meniť existujúce pravidlá pre H2020. Teda, že stále ostane možnosť kalkulácie personálnych nákladov na základe skutočných personálnych nákladov.
4.	V tejto súvislosti bol spomenutý aj workshop pre simplification, ktorý sa uskutoční 28.2.2017 v BXL za účasti o.i. komisára Moedasa. Tam je možnosť pozíciu krajiny znovu prezentovať.
5.	Následne sa diskusia týkala vnútropodnikovej fakturácie, priamych kontraktov na vykonávanie prác na projekte (ako súčasť personálnych nákladov), redukcií grantu, špecifických odchýlok od štandardnej GA v rámci MSCA projektov a zapojenia partnerských organizácií z tretích krajín do projektov H2020.

5.  Odporúčané závery: Pokračovať v aktivitách smerujúcich k zavedeniu unit costs pre výpočet personálnych nákladov pre program FP9, nakoľko v H2020 takáto zmena už v podstate nie je možná.
6.   Prehľad prinesenej dokumentácie a miesto jej uloženia:  -

7.   Osobitne vyhodnotený očakávaný prínos ZPC:
Pripomienkovanie nového znenia AGA, správna interpretácia pravidiel, ktoré majú začať platiť pravdepodobne od apríla 2017 smerom k SK účastníkom programu.
8.    Spôsob zverejnenia výsledkov ZPC, prenos získaných informácií:
Súhlasím zo zverejnením správy zo ZPC na webovej stránke.

Súhlasím so zverejnením správy na internete

Správu vypracoval: Ing. Peter Beňo		                  ......................................
Dátum: 15.2.2017
								
Správu schválil:  prof. RNDr. Ján TURŇA, CSc., generálny riaditeľ  ......................................